ananddey/assamese-wiki-corpus huggingface dataset:
চিলনীৰ জীয়েকৰ সাধু

চিলনীৰ জীয়েকৰ সাধু অসমীয়া সমাজত প্ৰচলিত এক সাধুকথা। এই সাধুটো ৰসৰাজ লক্ষ্মীনাথ বেজবৰুৱাই সংকলিত কৰা অসমীয়া লোককথাৰ সংকলন বুঢ়ী আইৰ সাধুত সন্নিৱিষ্ট কৰা হৈছে। এই সাধুটোত প্ৰকৃত মাতৃয়ে গিৰিয়েকৰ ভয়ত ছোৱালী হোৱাৰ বাবেই পৰিত্যাগ কৰা কন্যা সন্তানক তুলি-তালি ডাঙৰ-দীঘল কৰা এজনী ছোৱালীৰ কাহিনী কোৱা হৈছে।

কাহিনীৰ সাৰাংশ

এজন কুমাৰৰ ল'ৰা সন্তান নাছিল। কুমাৰণী পুনৰ সন্তান-সম্ভৱা হোৱাত তেওঁ‌ ভাবুকি দিলে যে এইবাৰো কন্যা সন্তান হ'লে তেওঁ‌ কুমাৰণীক নগাক বেচি দিব। সেইবাৰো কন্যা সন্তানেই ওপজাত ভয়তে কুমাৰণীয়ে কন্যাটিক চৰু এটাত ভৰাই নৈত উটুৱাই দিলে। এটা ধোবাই চৰুটো পাই ঢাকোন দাঙি চাওঁ‌তেই চিলনী এজনীয়ে সন্তানটি থাপ মাৰি নিজৰ বাহলৈ লৈ গ'ল। মৰম ওপজি চিলনীয়ে বাহতেই ছোৱালীজনী ডাঙৰ-দীঘল কৰিলে। যৌৱন প্ৰাপ্তিৰ পিছত এবাৰ সদাগৰ এজনৰ সৈতে দেখাদেখি হোৱাত চিলনীয়ে তেওঁ‌ৰ সৈতে তোলনীয়া জীয়েকক বিয়া দিলে। সদাগৰৰ আগৰেপৰা সাতগৰাকী পত্নী আছিল। ৰূপৱতী চিলনীৰ জীয়েকক দেখি ঈৰ্ষান্বিত হৈ সাতগৰাকী সতিনীয়ে তেওঁ‌ক বিভিন্ন প্ৰকাৰে লঘু-লাঞ্ছনা কৰিবলৈ চেষ্টা কৰিলে। ঘৰুৱা কাম-কাজত অপঁ‌ইতা হোৱাৰ বাবে সতিনীয়েকহঁ‌তে শলঠেকত পেলাবলৈ চেষ্টা কৰিলেও প্ৰতিবাৰেই বিপদৰ সময়ত চিলনীক জীয়েকে মাতে আৰু চিলনী আহি দিহা-বুদ্ধি দি জীয়েকক উদ্ধাৰ কৰে। এবাৰ সতিনীহঁ‌তে বুদ্ধি কৰি চিলনীজনী মাৰি পুতি থ'লে। তেনেতে এবাৰ সদাগৰ বণিজলৈ যোৱাত চিলনীৰ জীয়েকক সতিনীয়েকহঁ‌তে মুদৈ এজনক বেচিলে। মুদৈয়ে তেওঁ‌ক নি শুকান মাছ ৰখাৰ কামত লগালে। চিলনীৰ জীয়েকে মাছ ৰখি থাকোঁতে নিজৰ জীৱনৰ দুখ-দুৰ্দশাৰ কথাৰে গীত জুৰি থাকে। এনেতে এদিন সদাগৰে বণিজৰ পৰা আহি থাকোঁতে চিলনীৰ জীয়েকক দেখা পাই গোটেই ঘটনাটো গম পালে আৰু তেওঁ‌ক পেৰা এটাৰ ভিতৰত লুকুৱাই ঘৰলৈ লৈ আহিল। ঘৰলৈ আহি নিজৰ ঘৈণীকেইগৰাকীক চিলনীৰ জীয়েকৰ কথা সুধোঁতে তেওঁ‌লোকে মাকৰ ঘৰলৈ যোৱা বুলি আসৈ মাতিলে। সদাগৰে তেতিয়া জেং-জাবৰেৰে পূৰ্ণ গাঁ‌ত এটাৰ ওপৰত এৱাঁসূতা বান্ধি তাৰ ওপৰেৰে পাৰ হৈ নিজৰ সততাৰ প্ৰমাণ দিবলৈ ক'লে। তেনেকৈ ছজনী ঘৈণী গাঁতত পৰি মৰিল। সপ্তম ঘৈণীজনীয়ে চিলনীৰ জীয়েকক মুদৈক বেচাৰ কথা একো নাজানিছিল। সেয়ে তেওঁ‌ বাচিল। ইয়াৰ পিছত দুয়ো ঘৈণীক লৈ সদাগৰে সুখে-সন্তোষে খাই-বৈ থাকিল।

দৃশ্য-শ্ৰাৱ্য অভিযোজন

চিলনীৰ জীয়েকৰ সাধুৰ আধাৰত ২০০৪ চনত গৌতম বৰুৱাৰ পৰিচালনাত একেই নামৰ এখন ভিচিডি নিৰ্মাণ কৰা হৈছিল। ইয়াত বৰষাৰাণী বিষয়া, ভগৱৎ প্ৰীতম, আশা বৰদলৈ আদি শিল্পীয়ে অভিনয় কৰিছিল।

তথ্য সংগ্ৰহ

শ্ৰেণী:লোককথা
তুংখঙিয়া

তুংখঙিয়া বা তিংখঙিয়া ফৈদ(ইংৰাজী ভাষা:Ting Khang Clan or Tungkhangiya ) আছিল আহোম ৰাজবংশৰ এটি শাখা। এই বংশৰ চাওফাই 1681 ৰ পৰা আৰম্ভ কৰি ন শতিকাৰ আৰম্ভণি লৈকে আহোম ৰাজ্যত শাসন কৰিছিল। তিংখং ঠাইখনৰ পৰা তুংখঙিয়া শব্দটো সৃষ্টি হৈছে বুলি জনা যায় ।

লগতে চাওক

আহোম ৰাজবংশ

তথ্য সংগ্ৰহ

শ্ৰেণী:আহোম ৰাজ্য
ৰত্নমালা সাৱনুৰ

ৰত্নমালা ধৰেশ্বৰ সাৱনুৰ (, জন্ম-১৯৫০) এগৰাকী ভাৰতীয় ৰাজনীতিবিদ৷ তেওঁ পূৰ্বতে জনতা দল আৰু বৰ্তমান জনতা দল (চেকুলাৰ)ৰ সৈতে জড়িত। একাদশ লোকসভাৰ সদস্য হিচাপে তেওঁ গুজৰাল মন্ত্ৰালয়ত পৰিকল্পনা আৰু ৰূপায়ণৰ ৰাজ্যিক মন্ত্ৰী হিচাপে কাৰ্যনিৰ্বাহ কৰিছিল।

প্ৰাথমিক জীৱন

১৯৫০ চনৰ ৩ ডিচেম্বৰত কৰ্ণাটকৰ বেলগাম জিলাত সাৱনুৰে জন্মগ্ৰহণ কৰিছিল । তেওঁ শ্ৰী গোপালৰাও মাছাজী পোলৰ কন্যা। কোলহাপুৰৰ এখন আইন মহাবিদ্যালয়ৰ পৰা আইন বিভাগত স্নাতক ডিগ্ৰী লাভ কৰিছে।

কৰ্মজীৱন

সাৱনুৰ পূৰ্বতে জনতা দলৰ সদস্য আছিল। ১৯৯৬ চনৰ ভাৰতীয় সাধাৰণ নিৰ্বাচনৰ সময়ত তেওঁ অনুসূচিত জাতিৰ বাবে সংৰক্ষিত চিক্কোড়ি আসনৰ পৰা ভাৰতীয় জাতীয় কংগ্ৰেছৰ বি শংকৰাণন্দৰ বিৰুদ্ধে প্ৰতিদ্বন্দ্বিতা কৰে আৰু ১,১২,৭৫৯ টা ভোটৰ ব্যৱধানত তেওঁক পৰাস্ত কৰে।ইয়াৰ পূৰ্বে শংকৰানন্দই একেৰাহে ৯ বাৰকৈ সমষ্টিটোত জয়লাভ কৰিছিল।প্ৰধানমন্ত্ৰী আই.কে. গুজৰালৰ মন্ত্ৰী পৰিষদৰ তেওঁ সদস্য আছিল। কিন্তু ১৯৯৮ চনৰ সাধাৰণ নিৰ্বাচনৰ সময়ত জনতা দলে চিক্কোড়িৰ পৰা আন এজন প্ৰাৰ্থী প্ৰক্ষেপ কৰে।২০০৮ চনৰ কৰ্ণাটক বিধানসভা নিৰ্বাচনৰ পূৰ্বে তেওঁ ভাৰতীয় জনতা পাৰ্টিত যোগদান কৰে।

ব্যক্তিগত জীৱন

১৯৭৪ চনৰ ১২ মে'ত ধৰেশ্বৰ সাৱনুৰৰ সৈতে তেওঁ বিবাহপাশত আবদ্ধ হয়৷ তেওঁলোকৰ দুগৰাকী কন্যা সন্তান আছে।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
দ্য শ্বোলে গাৰ্ল

দ্য শ্বোলে গাৰ্ল আদিত্য সৰ্পোতদাৰ পৰিচালিত আৰু শ্ৰাৱণী দেওধৰ, সাই দেওধৰ আৰু শক্তি আনন্দ প্ৰযোজিত ২০১৯ চনৰ হিন্দী ভাষাৰ এখন জীৱনীমূলক নাট্যধৰ্মী ছবি। ফৈজল আখতাৰ আৰু শ্ৰবাণী দেওধৰৰ দ্বাৰা ৰচিত এই ছবিখন ভাৰতৰ প্ৰথম ষ্টাণ্ট অ’মেন ৰেশমা পাঠানৰ জীৱনৰ ওপৰত আধাৰিত। বিদিতা বেগে পাঠানৰ চৰিত্ৰত অভিনয় কৰাৰ বিপৰীতে চন্দন ৰায় সন্যাল, ৰাজকুমাৰ ৰোডে আৰু আদিত্য লখিয়াই সহযোগী চৰিত্ৰত অভিনয় কৰিছে।

এই শিৰোনামটোৱে শ্বোলেক বুজায়, যিখন ছবিত পাঠানে হেমা মালিনীৰ বাবে ষ্টাণ্ট ডাবল হিচাপে কাম কৰিছিল। এই ভূমিকাত প্ৰস্তুতি চলাবলৈ বেগে যুদ্ধকলাৰ প্ৰশিক্ষণ লৈছিল। তেওঁ লগতে কয় যে তেওঁ শ্বোলে ছবিখনৰ টংগা দৃশ্যটো "অন্ততঃ ১০০ বাৰ চাইছিল, যাতে এই চৰিত্ৰটো আয়ত্ত কৰিব পাৰে।" ২০১৯ চনৰ ৩ মাৰ্চত অফিচিয়েল ট্ৰেইলাৰ মুক্তি পায় আৰু ছবিখন আন্তৰ্জাতিক মহিলা দিৱসৰ দিনা ৮ মাৰ্চত অনলাইন ষ্ট্ৰীমিং প্লেটফৰ্ম ZEE5 ত মুক্তি পায়।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০১৯ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:জীৱনীমূলক চলচ্চিত্ৰ
জাম্বৱতী

জাম্বৱতী কালানুক্ৰমিকভাৱে হিন্দু দেৱতা কৃষ্ণৰ দ্বিতীয় অষ্টভাৰ্যা। ভালুক-ৰজা জাম্বৱন্তৰ একমাত্ৰ কন্যা। চুৰি হোৱা স্যামন্তকৰ মণিটো উদ্ধাৰৰ বাবে কৃষ্ণই তেওঁৰ পিতৃ জাম্বৱন্তক পৰাস্ত কৰি জাম্বৱতীক বিয়া কৰায়।

নামকৰণ

জাম্বৱতী এটা পিতৃপ্ৰদত্ত নাম৷ নামটোৰ অৰ্থ হৈছে জাম্বৱন্তৰ কন্যা। ভাগৱত পুৰাণৰ ধাৰাভাষ্যকাৰ শ্ৰীধৰে তেওঁক কৃষ্ণৰ পত্নী ৰোহিনীৰ সৈতে চিনাক্ত কৰিছে। কিন্তু আন এজন ধাৰাভাষ্যকাৰ ৰত্নগৰ্ভ এই কথাত একমত নহয়। হৰিবংশত ৰোহিনী জাম্বৱতীৰ বিকল্প নাম হ'ব পাৰে বুলিও কোৱা হৈছে। জাম্বৱতীক নৰেন্দ্ৰপুত্ৰ আৰু কপিন্দ্ৰপুত্ৰ উপনামও দিয়া হয়।

কিংবদন্তী

মহাভাৰত মহাকাব্যত জাম্বৱন্তক জাম্বৱতীৰ পিতৃ হিচাপে পৰিচয় কৰাই দিয়া হৈছে।

জাম্বৱতী হৈছে লক্ষ্মী দেৱীৰ অৱতাৰ৷ ইয়াৰ লগতে তেওঁ কৃষ্ণৰ কনিষ্ঠ পত্নীসকলৰ এগৰাকী।

কৃষ্ণৰ সৈতে বিবাহ

বিষ্ণু পুৰাণ আৰু ভাগৱত পুৰাণত উল্লেখ থকা বহুমূলীয়া মণি শ্যামন্তকৰ কাহিনীৰ সৈতে জাম্বৱতী আৰু সত্যভামা বিবাহৰ ওতপ্ৰোত সম্পৰ্ক আছে। এই বহুমূলীয়া মণিটো প্ৰথমে সূৰ্য দেৱতাৰ আছিল। সূৰ্যই সন্তুষ্ট হৈ নিজৰ ভক্ত সত্ৰজিতক এই ৰত্নটি দিছিল৷ সত্ৰজিত যেতিয়া মণিটো লৈ ৰাজধানী চহৰ দ্বাৰকালৈ উভতি আহিছিল, তেতিয়া তেওঁক মানুহে সূৰ্য বুলি ভুল কৰিছিল। কৃষ্ণই জিলিকি থকা মণিটো দেখি অভিভূত হৈ মথুৰাৰ ৰজা আৰু কৃষ্ণৰ দাদা উগ্ৰসেনক সেই মণিটো উপহাৰ দিবলৈ কৈছিল৷ কিন্তু সত্ৰজিতে সেই কথা মানি নল'লে।

ইফালে কৃষ্ণৰ লগত গুহালৈ যোৱা যাদৱসকলে কৃষ্ণক মৃত বুলি ধৰি ৰাজ্যলৈ উভতি আহিছিল। ৰাজপৰিয়ালৰ প্ৰতিজন সদস্যই তেওঁৰ মৃত্যুত শোক কৰিবলৈ গোট খাইছিল। দ্বাৰকালৈ উভতি অহাৰ পিছত কৃষ্ণই মণি উদ্ধাৰ আৰু জাম্বৱতীৰ সৈতে তেওঁৰ বিবাহৰ কাহিনী বৰ্ণনা কৰে। তাৰ পিছত তেওঁ উগ্ৰসেনাৰ সান্নিধ্যত সত্ৰজিতক সেই মণিটো ঘূৰাই দিলে। সত্ৰজিতে তাক গ্ৰহণ কৰি লজ্জাবোধ কৰিলে৷ তেওঁ নিজৰ লোভ উপলব্ধি কৰিছিল। সত্ৰজিতে কন্যা সত্যভামাক কৃষ্ণৰ সৈতে বিবাহপাশত আবদ্ধ কৰোৱায় আৰু মণিটোও চমজাই দিয়ে৷ কৃষ্ণই সত্যভামাক বিয়া কৰাইছিল কিন্তু সেই ৰত্নটিক নাকচ কৰিছিল।

তথ্যসূত্ৰ

শ্ৰেণী:হিন্দু দেৱী
ৰাঘৱ চন্দ্ৰ ডেকা

ৰাঘৱ চন্দ্ৰ ডেকা এগৰাকী ভাৰতীয় ভূ-চুম্বকীয় বিজ্ঞানী তথা দক্ষিণ মেৰুত বা এণ্টাৰ্কটিকাত খোজ পেলোৱা প্ৰথম গৰাকী অসমীয়া ব্যক্তি। ১৯৮৭ চনৰ ২৫ নৱেম্বৰত কুমেৰু অভিমুখে যাত্ৰা কৰা সপ্তম ভাৰতীয় কুমেৰু অভিযাত্ৰী দলৰ তেওঁ এজন সদস্য আছিল। তেওঁ এণ্টাৰ্কটিকাত অৱস্থিত ভাৰতীয় গৱেষণা কেন্দ্ৰ "দক্ষিণ গংগোত্ৰী"ত ১৬ মাহ থাকি দক্ষিণ মেৰুৰ চুম্বকীয় ক্ষেত্ৰৰ ওপৰত গৱেষণা কৰিছিল।

প্ৰাৰম্ভিক জীৱন আৰু শিক্ষা

১৯৪৮ চনত বৰপেটা জিলাৰ কাৰাকুছি গাঁৱত ৰাঘৱ চন্দ্ৰ ডেকাৰ জন্ম হৈছিল। তেওঁৰ পিতৃৰ নাম দীননাথ কলিতা। ১৯৬৪ চনত তেওঁ সৰ্থেবাৰী বালক উচ্চ মাধ্যমিক বিদ্যালয়ৰ পৰা প্ৰৱেশিকা পৰীক্ষাত উত্তীৰ্ণ হয়। তাৰপিছত তেওঁ ১৯৬৮ চনত গুৱাহাটীৰ প্ৰাগজ্যোতিষ মহাবিদ্যালয়ৰ পৰা বিজ্ঞানৰ স্নাতক আৰু ১৯৭০ চনত গুৱাহাটী বিশ্ববিদ্যালয়ৰ পৰা গণিত বিভাগৰ স্নাতকোত্তৰ ডিগ্ৰী লাভ কৰে। পিছলৈ তেওঁ উত্তৰ-পূৰ্বাঞ্চল পাৰ্বত্য বিশ্ববিদ্যালয়ৰ পৰা আইনৰ স্নাতক ডিগ্ৰীও লাভ কৰিছিল।

কৰ্মজীৱন

তেওঁ ১৯৭৩ ভাৰতীয় ভূ-চুম্বকীয় বিজ্ঞান প্ৰতিষ্ঠান, শ্বিলঙত যোগদানেৰে কৰ্মজীৱনৰ পাতনি মেলিছিল। ১৯৮১ চনত তেওঁ শ্বিলঙৰ "চৌম্বকীয় নিৰীক্ষণ কেন্দ্ৰ" স্থাপন কৰিছিল। ১৯৮৭ চনৰ ২৫ নৱেম্বৰত কুমেৰু অভিমুখে যাত্ৰা কৰা সপ্তম ভাৰতীয় কুমেৰু অভিযাত্ৰী দলৰ তেওঁ এজন সদস্য আছিল। তেওঁ এণ্টাৰ্কটিকাত অৱস্থিত ভাৰতীয় গৱেষণা কেন্দ্ৰ "দক্ষিণ গংগোত্ৰী"ত ১৬ মাহ থাকি দক্ষিণ মেৰুৰ চুম্বকীয় ক্ষেত্ৰৰ ওপৰত গৱেষণা কৰিছিল। ১৯৮৯ চনৰ এপ্ৰিল মাহত তেওঁ দক্ষিণ মেৰুৰ পৰা ভাৰতলৈ ঘূৰি আহে। ১৯৮৯ চনতে তেওঁ মুম্বাইৰ অলিবাগত অৱস্থিত ভাৰতীয় ভূ-চুম্বকীয় বিজ্ঞান প্ৰতিষ্ঠানৰ মুৰব্বী হিচাপে নিযুক্ত হয়। তেওঁ চুম্বকীয় বিজ্ঞানৰ ওপৰত গৱেষণা কৰি উচ্চমানৰ চুম্বকীয় তথ্য লিপিবদ্ধ কৰা কেইবাটাও পদ্ধতি উদ্ভাৱন কৰিছিল। তেওঁ শিলাস্তৰৰ চুম্বকত্ব জোখৰ বাবে ইণ্টাৰমেগনেট নামৰ এক নতুন পদ্ধতি উলিয়াইছিল। তেওঁ অলিবাগ কেন্দ্ৰত ভূ-চুম্বকীয় যাদুঘৰ স্থাপন কৰিছিল। তেওঁ পুডুচেৰী, বিশাখাপত্তনম আৰু শিলচৰত চৌম্বকীয় নিৰীক্ষণ কেন্দ্ৰ স্থাপন কৰিছিল। ২০০৮ চনত ভাৰতীয় ভূ-চুম্বকীয় বিজ্ঞান প্ৰতিষ্ঠানৰ পৰা তেওঁ অৱসৰ গ্ৰহণ কৰে।

বঁটা আৰু সন্মান

২০০৫ চনত আন্তৰ্জাতিক ভূ-চুম্বকীয় বিজ্ঞান আৰু মহাকাশ বিজ্ঞান সংস্থায়ে তেওঁক ভূ-চুম্বকীয় বিজ্ঞানৰ ক্ষেত্ৰখনলৈ আগবঢ়োৱা অৱদানৰ বাবে জীৱনজোৰা সাধনা বঁটা, আই.এ.জি.এ. লং ছাৰ্ভিছ বঁটা প্ৰদান কৰিছিল।

তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ বিজ্ঞানী
জোহানা ৱেলিন

জোহানা ৱেলিন (; জন্ম: ২৪ জুন ১৯৮৪) এগৰাকী ছুইডেনত জন্মগ্ৰহণ কৰা জাৰ্মান ২.০ পইণ্ট হুইলচেয়াৰ বাস্কেটবল খেলুৱৈ। তেওঁ জাৰ্মান হুইলচেয়াৰ বাস্কেটবল লীগত ইউ এছ চি মিউনিখৰ হৈ খেলিছিল আৰু ২০১২ চনত লণ্ডনত অনুষ্ঠিত হোৱা গ্ৰীষ্মকালীন পেৰালিম্পিকত সোণৰ পদক লাভ কৰা জাতীয় দলটোৰ হৈ খেলিছিল, ইয়াৰ পাছত ৰাষ্ট্ৰপতি জোৱাচিম গ'কে দলটোক ছিলবাৰ্নেছ ল'ৰবিয়াৰব্লাট (ৰূপালী লৰেল লিফ) বঁটা প্ৰদান কৰে।

জীৱনী

জোহানা ৱেলিনৰ জন্ম হৈছিল ১৯৮৪ চনৰ ২৪ জুনত আৰ্কটিক চাৰ্কলৰ পৰা প্ৰায় ১০০ কিলোমিটাৰ (৬২ মাইল) উত্তৰে ছুইডেন আৰু ফিনলেণ্ডৰ সীমান্তৰ ওচৰৰ এখন সৰু চহৰ পাজালাত৷ ছুইডিছ লীগত তেওঁ ট’ৰেবোডা আই কেৰ হৈ ফুটবল খেলিছিল। শীতকালত স্নোবৰ্ডিঙৰ প্ৰতি তেওঁৰ গভীৰ আসক্তি‍ আছিল, ২০০৪ চনৰ জানুৱাৰী মাহত গোটেনবাৰ্গত অনুষ্ঠিত হোৱা স্নোবৰ্ডিং প্ৰতিযোগিতাত বেয়াকৈ পতিত হৈ তেওঁৰ কঁকালৰ পৰা শৰীৰৰ তলৰ অংশ পক্ষাঘাতগ্ৰস্ত হৈ পৰে। তাৰ পাছত তেওঁ হুইলচেয়াৰ বাস্কেটবল খেলিবলৈ আৰম্ভ কৰে‍, ছুইডিছ লীগত তেওঁ জি আৰ বি কে গোটেনবাৰ্গৰ হৈ খেলিছিল, কিন্তু ছুইডেনৰ কোনো হুইলচেয়াৰ বাস্কেটবল ৰাষ্ট্ৰীয় মহিলা দল নাছিল। ২০১৮ চনৰ ইনছব্ৰুকত জাৰ্মান অধ্যয়ন কৰি দুটা ছেমিষ্টাৰ কটায়। কিন্তু তাতো হুইল চেয়াৰ বাস্কেটবল দল নাছিল আৰু তেওঁ ইউ এছ চি মিউনিখৰ হৈ খেলিবলৈ আৰম্ভ কৰিছিল, প্ৰথমতে তেওঁ তেওঁলোকৰ দ্বিতীয় দলৰ হৈ‍ খেলিছিল৷ তাত তেওঁ জাৰ্মান জাতীয় দলৰ প্ৰশিক্ষক হোলগাৰ গ্লিনিকিৰ চকুত পৰে আৰু তেওঁ জোহোনাক জাৰ্মান জাতীয় দলৰ হৈ খেলিব বিচাৰে নেকি সেয়া জানিব বিচাৰে‍৷ তেওঁ জাৰ্মান নাগৰিকত্ব গ্ৰহণ কৰে, যিটো এজন খেলুৱৈৰ বাবে তুলনামূলকভাৱে বেদনাহীন পদ্ধতি, আৰু জাৰ্মান জাতীয় দলত স্থান লাভ কৰে আৰু ২০১১ চনত ইজৰাইলৰ নাজাৰেটত অনুষ্ঠিত ইউৰোপীয় চেম্পিয়নশ্বিপত ফাইনেলত নেদাৰলেণ্ডক ৪৮-৪২ গ’লত পৰাস্ত কৰি সোণৰ পদক লাভ কৰে।

২০১২ চনৰ জুন মাহত তেওঁক ২০১২ চনৰ লণ্ডনত অনুষ্ঠিত গ্ৰীষ্মকালীন পেৰালিম্পিক গেমছত অংশগ্ৰহণ কৰা দলটোৰ অংশ হিচাপে নিৰ্বাচিত কৰা হয়, নৰ্থ গ্ৰীণউইচ এৰিনাত ১২,০০০ৰো অধিক লোকৰ সন্মুখত অষ্ট্ৰেলিয়ান দলক ৪৪-৫৮ গ'লত পৰাস্ত কৰি সোণৰ পদক লাভ কৰে‍৷ ১৯৮৪ চনৰ পাছত পেৰালিম্পিকত মহিলাৰ হুইলচেয়াৰ বাস্কেটবলত জাৰ্মানীয়ে জয়লাভ কৰা এইটো আছিল প্ৰথমটো পদক। ২০১৪ চনত কানাডাৰ অন্টাৰিঅ'ৰ টৰন্টোত অনুষ্ঠিত হোৱা মহিলা বিশ্ব হুইলচেয়াৰ বাস্কেটবল চেম্পিয়নশ্বিপত জাৰ্মান দলটোৱে ৰূপৰ পদক লাভ কৰে
২০১৪: বিশ্ব চেম্পিয়নশ্বিপত ৰূপ (ট’ৰণ্টো, কানাডা)
২০১৫: ইউৰোপীয় চেম্পিয়নশ্বিপত সোণ (ৱৰ্চেষ্টাৰ, ইংলেণ্ড)
২০১৬: পেৰালিম্পিক গেমছত ৰূপ (ৰিঅ’ ডি জেনেইৰ’, ব্ৰাজিল)

বঁটা

Awards

২০১২: বছৰৰ দল
২০১২: ৰূপালী লৰেল লিফ্
২০১৩: মিউনিখৰ সোণালী গ্ৰন্থত অন্তৰ্ভুক্ত

তথ্যসূত্ৰ

শ্ৰেণী:ক্ৰীড়াবিদ
শ্ৰেণী:জাৰ্মানীৰ ব্যক্তি
উৰাণী ৰুম্বো

উৰাণী ৰুম্বো এগৰাকী আলবেনিয়ান নাৰীবাদী, শিক্ষয়িত্ৰী আৰু নাট্যকাৰ আছিল। তেওঁ আলবেনিয়াৰ মহিলাৰ অধিকাৰৰ প্ৰসাৰৰ বাবে বিভিন্ন সংস্থা প্ৰতিষ্ঠা কৰিছিল, ইয়াৰে আটাইতকৈ গুৰুত্বপূৰ্ণ সংগঠন আছিল আলবেনিয়াৰ প্ৰথম বিশিষ্ট নাৰীবাদী সংগঠনসমূহৰ ভিতৰত অন্যতম লিধজা ই গ্ৰুয়াছ (মহিলা সংঘ)।

জীৱনী

১৮৯৫ চনৰ ডিচেম্বৰ মাহত আজিৰ দক্ষিণ আলবেনিয়াৰ জিৰ’কাষ্টেৰৰ ওচৰৰ গাঁও ষ্টেগোপুলত জন্মগ্ৰহণ কৰিছিল উৰাণী ৰুম্বোৰ। তেওঁৰ পিতৃ স্পইৰো ৰুম্বো ওচৰৰ গাঁওবোৰত শিক্ষক আৰু মাক আথানা আছিল গৃহিণী। তেওঁৰ তিনিজন ভাতৃ কৰ্নিল, থানাছ আৰু ধিমিটেৰ ৰুম্বো আৰু এগৰাকী ভগ্নী এমিলি। লগতে তেওঁ প্ৰাথমিক বিদ্যালয়ৰ শিক্ষয়িত্ৰীও আছিল।

তথ্য সূত্ৰ

শ্ৰেণী:আলবেনিয়াৰ ব্যক্তি
শ্ৰেণী:নাৰী শিক্ষাবিদ
শ্ৰেণী:মৃত ব্যক্তি
শ্ৰেণী:নাৰীবাদ আৰু লোকগাথা ২০২৫
কিংখাপ

কিংখাপ বা সিংখাপ হৈছে হৈছে সোণ, ৰূপ আৰু ৰেচমৰ সূতাৰে অলংকৃত কাপোৰ বোৱাৰ এক প্ৰাচীন ভাৰতীয় কলা। ইয়াক কিমখোৱাব, কামখাব, হিৰণ্য আৰু পুষ্পলতা নামেৰেও জনা যায়। ইয়াৰ অলংকৰণক কোৱা হয় জাৰ-বাফ্‌ট। অসমতো মধ্যযুগৰে পৰা কিংখাপৰ সাজ-পোছাক প্ৰচলিত হৈ আহিছে। কিমখোৱাব মূলতঃ পাৰ্ছী ভাষাৰ শব্দ। অসমীয়া ভাষাত এই শব্দটোৱে অপভ্ৰংশ হৈ কিংখাপ ৰূপ পায়। শব্দ ডট অৰ্গৰ মতে কিংখাপ হৈছে গুণাৰ বন কৰা এবিধ পাটৰ কাপোৰ। আনহাতে হিৰণ্য শব্দৰ অৰ্থ সোণ। কাপোৰ বোৱাৰ এই কলাক গুপ্ত যুগত পুষ্পলতা (ফুলেৰে গুঠা বস্ত্ৰ) বোলা হৈছিল। মধ্যযুগত অসমৰ অভিজাত শ্ৰেণীৰ নাৰীয়ে কিংখাপৰ মেখেলা আদি পৰিধান কৰিছিল। আহোম স্বৰ্গদেৱসকলেও মেজাংকৰি, গোমচেং আদিৰ লগতে কিংখাপেৰে তৈয়াৰী চোলা পৰিধান কৰিছিল।

নামকৰণ

কিংখাপৰ মূল কিমখোৱাব শব্দটো পাৰ্ছী ভাষাৰ পৰা উদ্ভৱ হৈছে। পাৰ্ছী ভাষাত কম-খোৱাব শব্দৰ অৰ্থ হৈছে টোপনি কম হোৱা। কিংখাপৰ কাপোৰ ৰুক্ষ হোৱাৰ বাবে এই কাপোৰ পিন্ধিলে টোপনি কম হয় বুলি ধাৰণা কৰা হৈছিল। অন্য অৰ্থত, যি মানুহে এই কাপোৰ দেখা নাই তেওঁ ইয়াৰ বিষয়ে ন্যূনতম কল্পনাও কৰিব নোৱাৰে। সেয়ে ইয়াক কোৱা হয় 'কম-খোৱাব'।

কোনো কোনো সূত্ৰৰ মতে চীনা ভাষাত কিন শব্দৰ অৰ্থ সোণ আৰু পাৰ্ছী ভাষাত খোৱাব মানে হৈছে সপোন। গতিকে কিমখোৱাব শব্দই একেলগে সোণালী সপোনৰ সূতা অৰ্থ প্ৰকাশ কৰে।

প্ৰস্তুতকৰণ

সাধাৰণতে ৰেচমৰ কাপোৰত সোণালী বা ৰূপালী সূতাৰে ফুল তুলি কিংখাপৰ কাপোৰ প্ৰস্তুত কৰা হৈছিল। এই সূতাবিলাক কোনো কোনো সময়ত প্ৰকৃত সোণ বা ৰূপৰ সূতা আছিল যদিও অধিকাংশ সময়ত সোণ বা ৰূপৰ পানী চৰোৱা সূতা ব্যৱহাৰ কৰা হৈছিল।

কিমখোৱাব কলাত আৰৱ তথা পাৰ্ছী সংস্কৃতিৰ পৰশ দেখা পোৱা যায়। ইয়াক উলম্বভাৱে ৰাখি টেপেষ্ট্ৰী শৈলীত বোৱা হৈছিল। ধাতুৰ সূতাৰ সংযোজনৰ বাবে এই কাপোৰ আছিল গধুৰ। এইসমূহ মূলতঃ অভিজাত লোকসকলৰ প্ৰতি লক্ষ্য ৰাখি বয়ন কৰা হৈছিল। বৰ্তমান সময়ৰ নক্সাসমূহৰ ভিতৰত গছা, চৰাই, পখিলা আদি প্ৰচলিত।

তথ্য সংগ্ৰহ

শ্ৰেণী:বস্ত্ৰ
নেহা ভাছিন

নেহা ভাসীন (ইংৰাজী: Neha Bhasin; জন্ম: ১৮ নৱেম্বৰ ১৯৮২) এগৰাকী ভাৰতীয় কণ্ঠশিল্পী আৰু গীতিকাৰ। তেওঁ হিন্দী, তেলেগু, তামিল চলচ্চিত্ৰৰ গীত আৰু স্বতন্ত্ৰভাবে ভাৰতীয় পপ-সংগীত আৰু পঞ্জাবী লোক-সংগীত পৰিবেশনৰ বাবে পৰিচিত। নেহাই বিভিন্ন ভাষাত মুঠ সাতবাৰ ফিল্মফেয়াৰ বঁটাৰ বাবে মনোনয়ন লাভ কৰাৰ লগতে ‘‘জগ ঘুমেয়া’’ (Jag Ghoomeya; হিন্দী) আৰু ‘‘পানী ৰবি দা’’ (Paani Ravi Da; পঞ্জাবী) গীতৰ বাবে দুটা ফিল্মফেয়াৰ বঁটা লাভ কৰিছে।

প্ৰাৰম্ভিক জীৱন

ভাছিনে ৯ বছৰ বয়সত মাৰিয়া কেৰীৰ ‘হিৰো’ গীতটো গায় প্ৰথমবাৰৰ বাবে কণ্ঠ প্ৰতিযোগিতাত বঁটা লাভ কৰিছিল। সৰুৰে পৰা নেহাৰ পপ ষ্টাৰ হোৱাৰ সপোন আছিল। ইয়াৰ পিছত বিভিন্ন নৃত্য শিকিবলৈ শিয়ামাক দাভাৰৰ নৃত্য একাডেমীত যোগদান কৰে। ইয়াৰ উপৰিও তেওঁ উস্তাদ গুলাম মুস্তাফা খানৰ পৰা শাস্ত্ৰীয় সংগীতৰ প্ৰশিক্ষণো লৈছিল।

১৮ বছৰ বয়সতে নেহাক চেনেল ভি (Channel V) নামৰ এটা চেনেলে পৰিচালনা কৰা দেশজোৰা প্ৰতিভা সন্ধানী অনুষ্ঠান “ক’ক ভি পপষ্টাৰছ” (Coke V popstars)ৰ ৫ গৰাকী ছোৱালীৰ পপ গোট ‘ভিভা’ৰ অংশ হিচাপে নিৰ্বাচন কৰাৰ লগে লগে ৰাতিটোৰ ভিতৰতে জনপ্ৰিয় হৈ পৰিছিল।

ব্যক্তিগত জীৱন

২০১৬ চনৰ ২৩ অক্টোবৰত ইটালীৰ টাস্কানীত অনুষ্ঠিত হোৱা এখন পশ্চিমীয়া বিয়াত নেহা ভাছিনে সংগীত সুৰকাৰ সমীৰ উদ্দীনৰ সৈতে বিবাহপাশত আবদ্ধ হয়।

কেৰিয়াৰ

২০০২ চনত চেনেল ভিয়ে অনুষ্ঠিত কৰা “ক’ক ভি পপষ্টাৰছ”ৰ বাবে অডিচন দিয়াৰ সময়ত দিল্লীৰ নেহা “লেডী শ্ৰী ৰাম কলেজ”ত অধ্যয়ন কৰি আছিল। এই প্ৰতিযোগিতাত নেহাই জয়লাভ কৰে আৰু বিজয়ীসকল লগ হৈ ভাৰতৰ প্ৰথমটো “অল গাৰ্লছ মিউজিক গ্ৰুপ ভিভা” গঠন কৰে। সংগীত গোটটোৰ আন সদস্যসকল আছিল সীমা ৰামচন্দনী, প্ৰতিচী মহপাত্ৰ, মহুৱা কামত আৰু অনুষ্কা মানচন্দা।

২০০৪ চনত বেণ্ডটো বিচ্ছেদ হোৱাৰ পিছত ভাছিনে বলীউডৰ চলচ্চিত্ৰ আৰু তামিল চলচ্চিত্ৰ সংগীত জগতৰ বাবে গান গাবলৈ আৰম্ভ কৰে।

বলীউডত তেওঁৰ প্ৰথম ২০০৭ চনৰ গোৱা ‘কুচ খাছ হায়’ গীতটোৱে বিশেষ সফলতা লাভ কৰে। ২০০৮ চনত এই গীতটোৰ বাবে নেহাউ প্ৰথমবাৰৰ বাবে ফিল্মফেয়াৰৰ মনোনয়নো লাভ কৰিবলৈ সক্ষম হয়। ২০০৮ চনত যুৱন শংকৰ ৰাজাৰ দ্বাৰা ৰচিত ভাছিনৰ প্ৰথম তামিল গীত ‘পেছুগিৰেন পেছুগিৰেন’ৰ বাবে নেহাই “শ্ৰেষ্ঠ মহিলা নেপথ্য গায়িকাৰ বিজয় বঁটা” লাভ কৰে।

২০২১ চনত তেওঁ টাইমছ স্কোৱাৰ বিলবোৰ্ডত তেওঁৰ ‘উট পটংগী’ গীতটোৰ বাবে স্পটিফাইত মাহটোৰ শ্ৰেষ্ঠ শিল্পী হিচাপে প্ৰকাশিত কৰে।

আন্তঃৰাষ্ট্ৰীয় পেক্ষাপট

নেহাই মালয়েছিয়াৰ হিপ হপ তাৰকা এমচী জেজ “Emcee Jesz”ৰ সৈতে গীত পৰিবেশন কৰিছিল। তেওঁলোকে পৰিবেশন কপা “থানিয়ে” (THANIYE) শীৰ্ষক গীতটোৱে কেৱল ইউটিউবতে ৩ লাখৰো অধিক দৰ্শন লাভ কৰিছে। মালয়েছিয়াত অনুষ্ঠিত হোৱা “ৰেডিঅ’ ৰাগা এৱাৰ্ড” (RADIO RAGA AWARDS)ত নেহা ২০০৮–০৯ বৰ্ষৰ “শ্ৰেষ্ঠ সহযোগিতা” বঁটাৰ বাবেও মনোনীত হৈছিল।

দূৰদৰ্শন আৰু চলচ্চিত্ৰ

“লাইফ কি তো লগ গয়ী” ছবিত অভিনয় কৰি ভাছিনে অভিনয় জগতত আত্মপ্ৰকাশ কৰিছিল। ২০১২ চনত মুক্তি পোৱা ছবিখনত তেওঁ কে কে মেনন আৰু ৰণবীৰ শ্ব'ৰীৰ সৈতে অভিনয় কৰিছিল। ২০০৮ চনত নেহাই জি মিউজিকৰ “ছা ৰে গা মা হাংগামা”ত ঘোষিকা হিচাপে কাম কৰিছিল। নেহাই ৰিয়েল টিভিত প্ৰচাৰিত মিউজিকেল ৰিয়েলিটি শ্ব' “ছিটাৰো কৌ চুনা হেঁই” এজন অভিনেতা আৰু বিচাৰকৰ চৰিত্ৰত ৰূপায়ন কৰিছিল। নেহা “ঝলক দিখলা জা ছিজন ৫” ৰ “ৱাইল্ডকাৰ্ড এণ্ট্ৰি” আছিল। ২০২১ চনত “বিগ বছ”ৰ এগৰাকী প্ৰতিযোগী আছিল, য’ৰ পৰা নেহা ৩৯ দিনৰ পিছত আঁতৰি আহিবলগীয়া হৈছিল। ২০২১ চনত “বিগ বছ ১৫”ত ৱাইল্ডকাৰ্ড প্ৰতিযোগী আছিল নেহা। তাত তেওঁ ৩৫ দিনত প্ৰৱেশ কৰিছিল আৰু ৫৫ দিনত পুনৰ আঁতৰি আহিবলগীয়া হৈছিল।

তথ্য সংগ্ৰহ

শ্ৰেণী:ভাৰতীয় কণ্ঠশিল্পী
শ্ৰেণী:ভাৰতীয় অভিনেত্ৰী
কে এছ সৌন্দৰাম

কে এছ সৌন্দৰাম (; জন্ম-২ জুন ১৯৪৬) সৰ্বভাৰতীয় আন্না দ্ৰাবিদা মুনেত্ৰ কাঝাগমৰ এগৰাকী কবি, গৱেষক আৰু ৰাজনীতিবিদ৷ তেওঁ দশম লোকসভাত তিৰুচেংগোড়ক প্ৰতিনিধিত্ব কৰিছিল।

প্ৰাথমিক জীৱন

১৯৪৬ চনৰ ২ জুনত ইৰোড জিলাত জন্মগ্ৰহণ কৰা কে এছ সৌন্দৰমে তিৰুচিৰাপল্লীৰ সীতালক্ষ্মী ৰামাস্বামী মহাবিদ্যালয়,পি এছ জি কলা আৰু বিজ্ঞান মহাবিদ্যালয় আৰু ভাৰতীয় বিশ্ববিদ্যালয়ত অধ্যয়ন কৰিছিল। তেওঁ এম.এ., এম.ফিল. আৰু পি এইচ ডি. ডিগ্ৰী লাভ কৰে। তেওঁৰ গৱেষণাৰ বিষয়বস্তু আছিল-কলিথোগাইৰ নাটকীয় দিশ।

কৰ্মজীৱন

সৌন্দৰাম তামিল সাহিত্যত গৱেষণামূলক কামৰ বাবে পৰিচিত। ১৯৯১ চনত ভাৰতীয় সাধাৰণ নিৰ্বাচনত তিৰুচেংগোড সমষ্টিৰ পৰা এ আই এ ডি এম কেৰ টিকটত প্ৰতিদ্বন্দ্বিতা কৰি ৫,২১,৫৮০ টা ভোট লাভ কৰাৰ বিপৰীতে তেওঁৰ নিকটতম প্ৰতিদ্বন্দ্বী দ্ৰাবিদা মুনেত্ৰ কাঝাগমৰ কে পি ৰামালিংগমে ২,০৭,০৯৯ টা ভোট লাভ কৰে।তেওঁৰ ভোটৰ সংখ্যা আছিল এগৰাকী প্ৰাৰ্থীয়ে লাভ কৰা সৰ্বাধিক ভোট আৰু সেই সাধাৰণ নিৰ্বাচনৰ বাবে তেওঁৰ ৩,১৪,৪৮১ টা ভোটৰ বিজয়ৰ ব্যৱধান দক্ষিণ ভাৰতৰ সৰ্বাধিক ভোট আছিল।

ব্যক্তিগত জীৱন

১৯৬৯ চনৰ ৯ জুনত সৌন্দৰমে অধ্যাপক আৰ অৰুমুগামৰ সৈতে বিবাহপাশত আবদ্ধ হয়।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
ইথাৰ

গ্ৰীক আখ্যান অনুসৰি ইথাৰ বা এইথাৰ হৈছে আদি দেৱতাসকলৰ এজন। তেওঁক আকাশৰ উপৰিভাগৰ মূৰ্তমান স্বৰূপ বুলি গণ্য কৰা হয়। ইথাৰ নশ্বৰ প্ৰাণীয়ে গ্ৰহণ কৰা সাধাৰণ বায়ুৰ বিপৰীতে দেৱতাসকলে শ্বাস-প্ৰশ্বাসৰ বাবে গ্ৰহণ কৰা বিশুদ্ধ বায়ু। টাৰ্টাৰাছ আৰু ইৰেবাছৰ দৰে প্ৰাচীন গ্ৰীচত ইথাৰৰ তীৰ্থস্থান থাকিব পাৰে যদিও তেওঁৰ কোনো মন্দিৰ কোনো ধৰ্মীয় পন্থা থকাৰ সম্ভাৱনা নাই।

আখ্যান

হেচিঅ'ডৰ থিঅ'গনিত, ইথাৰক ইৰেবাছ (অন্ধকাৰ) আৰু নাইক্সৰ (নিশা) পুত্ৰ তথা হেমেৰাৰ (দিন) ভ্ৰাতৃ বুলি বৰ্ণোৱা হৈছে।

হাইজিনাছৰ মতে ইথাৰ কেঅ'ছ বা মহাশূন্য আৰু কেলিগোৰ (অন্ধকাৰ) পুত্ৰ।

তথ্য সংগ্ৰহ

শ্ৰেণী:গ্ৰীক দেৱতা
আৰ কে নাৰায়ণ

আৰ. কে. নাৰায়ণ (; ১০ অক্টোবৰ, ১৯০৬ – ১৩ মে, ২০০১)
এজন ভাৰতীয় সাহিত্যিক আছিল। দক্ষিণ ভাৰতৰ কাল্পনিক চহৰ মালগুডিৰ পটভূমিত স্থাপন কৰা ৰচনাসমূহৰ বাবে তেওঁ বেছিকৈ পৰিচিত। তেওঁৰ সম্পূৰ্ণ নাম ৰাচিপুৰম কৃষ্ণস্বামী আয়াৰ নাৰায়ণস্বামী। ইংৰাজী ভাষাত ভাৰতীয় সাহিত্যৰ প্ৰথম যুগৰ তিনিজন পুৰোহিত ব্যক্তিৰ ভিতৰত নাৰায়ণ অন্যতম আছিল (বাকী দুজন আছিল মুল্ক ৰাজ আনন্দ আৰু ৰাজা ৰাও)। তেওঁলোকেই ভাৰতীয় ইংৰাজী সাহিত্যক পৃথিৱীত সুপৰিচিত কৰি তুলিছিল।

জন্ম

শৈশৱ আৰু শিক্ষা

জীৱন আৰু কৰ্মজীৱন

মৃত্যু

সাহিত্য পঞ্জী

বঁটা আৰু সন্মান

১৯৬০ চনত ‘গাইড’ উপন্যাস ৰচনা কৰাৰ বাবে আৰ. কে. নাৰায়ণক সাহিত্য অকাডেমি বঁটাৰে সন্মানিত কৰা হৈছিল। ইয়াৰ পিছত ১৯৮০ চনত তেওঁ 'ৰয়েল ছ’চাইটি অৱ লিটাৰেচাৰ'ৰ পৰা 'বেনচন মেডেল'(ইংৰাজী: Benson Medal) লাভ কৰে। তেওঁ বহুবাৰ নোবেল বঁটাৰ বাবে মনোনীত হৈছিল যদিও বঁটা লাভ কৰা নাছিল। ২০০০ চনত মৃত্যুৰ পূৰ্বে ভাৰত চৰকাৰে তেওঁক পদ্মবিভূষণেৰে সন্মানিত কৰিছিল।

শ্ৰেণী:ভাৰতৰ ব্যক্তি
শ্ৰেণী:ভাৰতীয় সাহিত্যিক
শ্ৰেণী:ইংৰাজী ভাষাৰ সাহিত্য অকাডেমি বঁটা বিজয়ী
শ্ৰেণী:মৃত ব্যক্তি

তথ্য সূত্ৰ
এডল্ফ হিটলাৰ

এডল্ফ হিটলাৰ (; ২০ এপ্ৰিল ১৮৮৯  – ৩০ এপ্ৰিল ১৯৪৫) মানৱ-ইতিহাসৰ সৰ্বাধিক বিতৰ্কিত লোকসকলৰ মাজৰ এজন, তৃতীয় ৰেইকৰ কালছোৱাত জাৰ্মানীৰ এজন ৰাজনীতিবিদ তথা নাজী দলৰ (National Socialist German Workers Party) নেতা আছিল। তেখেত আছিল দ্বিতীয় বিশ্বযুদ্ধৰ মূল হোতা আৰু ইহুদী গণহত্যাৰ কাৰক আছিল।

জন্ম আৰু ল’ৰালি

১৮৮৯ চনৰ ২০ এপ্ৰিলত অষ্ট্ৰিয়াৰ ব্ৰাউনাউ আম ইনত হিটলাৰৰ জন্ম হয়। অষ্ট্ৰিয়াৰে লিনজ চহৰত তেওঁ শিক্ষা লাভ কৰে। সৰুকালত তেওঁ এজন চিত্ৰকাৰ হ’বলৈ ইচ্ছা কৰিছিল, কিন্তু সেই উদ্দেশ্যত সফলকাম হ’ব পৰা নাছিল। এই সময়ছোৱাত তেওঁ জীৱনধাৰণৰ বাবে নানান সৰু-সুৰা কাম কৰিছিল বুলি জনা যায়। তেওঁ অষ্ট্ৰিয়াত থাকিলেও নিজকে জাৰ্মান নাগৰিক বুলিহে গণ্য কৰিছিল, আৰু অ-জাৰ্মানসকলক ঘৃণা কৰা আৰম্ভ কৰিছিল। ১৯১৩ চনত হিটলাৰে জাৰ্মানীৰ হৈ প্ৰথম বিশ্বযুদ্ধত অংশগ্ৰহণ কৰে। এই যুদ্ধত তেওঁ আঘাতপ্ৰাপ্তও হয়। যুদ্ধৰ পৰা ঘূৰি আহি হিটলাৰে এখন বিধ্বস্ত জাৰ্মানী দেখা পায়।

ৰাজনীতিত প্ৰৱেশ

১৯২০ চনত হিটলাৰে নাজী নামেৰে পৰিচিত জাৰ্মান শ্ৰমিক দলত যোগদান কৰে। নাজীসকলে পৃথিৱীৰ সকলো জাৰ্মানকে একেলগ হৈ এখন শক্তিশালী জাৰ্মানী গঢ়ি তুলিবলৈ আহ্বান জনায়। খুব কৌশলী বক্তা হোৱাৰ সুবাদত সোনকালেই হিটলাৰে নাজীৰ নেতৃত্ব লাভ কৰে আৰু ইয়াৰ সদস্যৰ সংখ্যা তীব্ৰগতিত বঢ়াবলৈ সক্ষম হয়। হিটলাৰে লাহে লাহে এক সৈন্যদলো তৈয়াৰ কৰে আৰু এই সৈন্যৰ সহায়ত বাভাৰিয়ান চৰকাৰক ওফোৰাই পেলাবলৈ চেষ্টা কৰে। যদিও এই প্ৰচেষ্টা বিফল হয় আৰু হিটলাৰক কাৰাৰুদ্ধ কৰা হয়। কাৰাগাৰত থকা অৱস্থাতে তেওঁ মেইন কাম্ফ বা মোৰ সংগ্ৰাম নামৰ কিতাপ এখন লিখি উলিয়ায়; য’ত তেওঁ এক শক্তিশালী জাৰ্মানী গঢ়ি তোলাৰ অৰ্থে নিজৰ পৰিকল্পনাসমূহ ব্যক্ত কৰে। কাৰাগাৰৰ পৰা ওলাই তেওঁ পুনৰ নাজী দলটোক সাংগঠনিকভাৱে শক্তিশালী কৰি তোলাৰ চেষ্টাত ব্ৰতী হয়।

ৰাজনৈতিক ক্ষমতালাভ

১৯৩০ চনত অৰ্থনৈতিক মন্দাৱস্থাই জাৰ্মানীক জুৰুলা কৰে আৰু এই সময়ছোৱাতে হিটলাৰৰ নাজী দল নিৰ্বাচনত জিকি ক্ষমতালৈ আহে। জাৰ্মানীৰ চাঞ্চেলৰ হোৱাৰ লগে লগে হিটলাৰে নিজৰ সাংবিধানিক ক্ষমতা বঢ়াই জাৰ্মানীৰ একচ্ছত্ৰী নেতা হিচাপে পৰিগণিত হয়, আৰু নিজকে ফ্যুহাৰ বুলি পৰিচয় দিয়ে।

তৃতীয় ৰেইখ

হিটলাৰৰ চৰকাৰক তৃতীয় ৰেইক বুলি জনা গৈছিল, আৰু এই ৰেইকে ব্যক্তি স্বাধীনতাৰ পোষকতা নকৰিছিল। নাগৰিকসকলৰ জীৱনৰ সকলো দিশেই ৰাষ্ট্ৰই নিয়ন্ত্ৰণ কৰিছিল। ফ্যুহাৰ হিচাপে হিটলাৰে এজন নিকা আৰ্য্য জাৰ্মানী গঢ়ি তুলিবলৈ ইহুদী, নিগ্ৰো, জীপচী আৰু শাৰীৰিক আৰু মানসিক বিকাৰগ্ৰস্ত লোকসকলৰ পৰা পৃথিৱীখন মুক্ত কৰিব লাগিব বুলি জাৰ্মানীৰ জনগণক পতিয়ন নিয়াবলৈ সক্ষম হয়।

দ্বিত্বীয় বিশ্বযুদ্ধ

হিটলাৰে ১৯৩৯ চনত পোলেণ্ড আক্ৰমণ কৰাৰ ফলশ্ৰুতিতেই দ্বিত্বীয় বিশ্বযুদ্ধৰ সূত্ৰপাত হয়। মানৱ-ইতিহাসৰ সবাতোকৈ ঘাটক এই মহাসমৰত পৃথিৱীৰ প্ৰায় সকলো দেশেই জড়িত হৈ পৰে। ১৯৪৫ চন মিত্ৰশক্তিয়ে সন্মিলিত প্ৰচেষ্টাৰে হিটলাৰৰ আগ্ৰাসনৰ অন্ত পেলায়।

বৈবাহিক জীৱন

ৰাজহুৱাভাৱে হিটলাৰে ঘোষণা কৰিছিল যে তেওঁ কোনো সম্বন্ধৰ বান্ধোনত নোসোমায় আৰু নিজৰ জীৱন দেশৰ বাবে উছৰ্গা কৰিব। ১৯২৯ চনত তেওঁ ইভা ব্ৰাউন নামৰ এগৰাকী মহিলাক লগ পায় আৰু বহুদিন একেলগে কটোৱাৰ পাছত ১৯৪৫ চনত মৃত্যুৰ আগদিনা ইভাক বিবাহ কৰে। এই বংশৰ শেষ জীৱিত ব্যক্তি প’লা হিটলাৰৰ ১৯৬০ চনত মৃত্যু হয়।

মৃত্যু

দ্বিতীয় বিশ্বযুদ্ধত জাৰ্মানী আৰু ইয়াৰ মিত্ৰজোঁটৰ পৰাজয়ত হতাশ হৈ হিটলাৰে ১৯৪৫ চনৰ ৩০ এপ্ৰিলত ইভা ব্ৰাউনৰ সৈতে একেলগে আত্মহত্যা কৰে।

তথ্য সংগ্ৰহ

উৎস

Online

বাহ্যিক সংযোগ

 – real life footage in documentaries
 – as portrayed in film and TV

শ্ৰেণী:অষ্ট্ৰিয়াৰ ব্যক্তি
শ্ৰেণী:জাৰ্মানীৰ ব্যক্তি
শ্ৰেণী:ৰাজনীতিবিদ
শ্ৰেণী:শাসক
গোহাঁই কমল আলি

গোহাঁই কমল আলি কোচ ৰাজ্যৰ ৰাজধানী কোচ বিহাৰ আৰু অসমৰ লখিমপুৰ জিলাৰ নাৰায়ণপুৰক সংযোগ কৰা পথ। কোচ ৰজা নৰনাৰায়ণৰ ভাতৃ গোহাঁই কমলৰ তত্ত্বাৱধানত এই আলি নিৰ্মাণ কৰা হৈছিল। ১৫৪৭ চনত গোহাঁই কমল আলি সম্পূৰ্ণ হয়।

নামৰ উৎপত্তি

কোচ ৰজা নৰনাৰায়ণৰ সতীয়া ভাতৃ গোহাঁই কমলৰ তত্ত্বাৱধানত এই আলি নিৰ্মাণ কৰা হৈছিল বাবে এই আলিৰ নাম গোহাঁই কমল আলি হিচাপে জনাজাত।

নিৰ্মাণ আৰু ব্যৱহাৰ

আহোম স্বৰ্গদেউ চুহুংমুহুঙে কোচৰাজ্য আক্ৰমণ কৰি আহোম আৰু কোচসকলৰ মাজত বিবাদৰ সূত্ৰপাত ঘটাইছিল। পিছলৈ নৰনাৰায়ণৰ শাসনকালত স্বৰ্গদেউ চুক্লেংমুঙে কোচৰাজ্যত আক্ৰমণ চলায়। ১৫৮৬ চনত চিলাৰায়ে ব্ৰহ্মপুত্ৰৰ উত্তৰেদি ডিক্ৰাইলৈ এক অভিযান চলায় আৰু ডিক্ৰাই নৈৰ পাৰত তয়াময়া যুদ্ধ হয়। ইয়াৰ পিছত ব্ৰহ্মপুত্ৰৰ বিপৰীতে থকা কলিয়াবৰত আৰু এখন সৰু যুদ্ধ হয়।

ঐতিহাসিক তাৎপৰ্য

গোহাঁই কমল আলি উত্তৰে অৱস্থিত জনজাতীয় অঞ্চল আৰু তাৰ দক্ষিণলৈ থকা অজনজাতীয় অঞ্চলৰ মাজৰ সীমা গঠন কৰিছিল। ১৫৬২ চনত মংগলদৈৰ চান্দিকাবেহাৰত নৰনাৰায়ণে এই পথৰ উত্তৰ অঞ্চলটো নিৰ্ধাৰণ কৰিছিল। ইয়াৰ মূল কাৰণ হল কোচ আৰু মেচ লোকসকলে জনজাতীয় ৰীতি-নীতি অনুসৰণ কৰিছিল আৰু দক্ষিণত ব্রাহ্মণীয় ৰীতি-নীতি অনুসৰণ কৰা হৈছিল। পৰৱৰ্তী সময়ত এই পথটোৱে অসম দোৱাৰৰ দক্ষিণ সীমা গঠন কৰে। এই দোৱাৰ ব্ৰহ্মপুত্ৰ উপত্যকাৰ সমভূমি আৰু ভুটানৰ পাহাৰত ৰাজনৈতিক শক্তিৰ মাজৰ অঞ্চল গঠন কৰিছিল।

বৰ্তমান স্থিতি

গোহাঁই কমল আলি পুৰ্ণাংগ ৰূপত এতিয়া পোৱা নাযায়। ইয়াৰ অৱশিষ্ট অৱস্থা কিছু কিছু ঠাইত দেখিবলৈ পোৱা যায়। বৰ্তমান বৰপেটাৰ সৰভোগ অঞ্চলত ইয়াৰ কিছু অংশ অৱস্থিত। ধুবুৰীৰ আগমনীতো দেখিবলৈ পোৱা যায়

তথ্য উৎস

শ্ৰেণী:কোচ ৰাজ্য
শ্ৰেণী:অসমৰ পথসমূহ